Olen täiesti veendunud, et vastus peitub niisamuti arvuti- ja internetitehnoloogia arengus. Masintõlge on juba praegu täiesti arvestatav abimees tundmatu teksti sisuga tutvumisel. Kompuutrite  arvutusvõimsuse kasvul ka hetkel fundamentaalseid piire ees ei paista. Kas kümne või 20 aasta pärast, kuid kindlasti saabub hetk, kus keeleprobleem arvutis lihtsalt olematuks kaob. Kõike tõlgitakse reaalajas ükskõik millisest keelest ükskõik millisesse. Olgu inglise keelest eesti keelde või haldjakeelest klingonite keelde. Meil tuleb ainult tagada, et eesti keel oleks ikka üks neist, mis need tulevikuarengud kaasa teeb.